## Rješenje o nalogu da u roku 30 dana od zaprimanja ovog rješenja dostavi Komisiji za vrijednosne papire Republike Hrvatske dokaze o pokretanju postupka, brisanju djelatnosti sudskog registra, o obavije

### NN 74/2005 (17.6.2005.), Rješenje o nalogu da u roku 30 dana od zaprimanja ovog rješenja dostavi Komisiji za vrijednosne papire Republike Hrvatske dokaze o pokretanju postupka, brisanju djelatnosti sudskog registra, o obavije

# KOMISIJA ZA VRIJEDNOSNE PAPIRE REPUBLIKE HRVATSKE

**1466**

Na temelju odredbe članka 15. stavka 2. i stavka
4. točke 6. i članka 147. stavaka 3. i 4. Zakona o tržištu vrijednosnih papira
(»Narodne novine« br. 84/02) u predmetu nadzora nad
poslovanjem društva CEUFIN BROKERS d.o.o. iz Zagreba, Koturaška 73, Komisija za
vrijednosne papire Republike Hrvatske na sjednici održanoj 9. lipnja 2005.
godine donijela je

## RJEŠENJE

I. Nalaže se društvu Ceufin
brokers d.o.o. iz Zagreba, Koturaška cesta 73, da u
roku 30 dana od dana zaprimanja ovog rješenja dostavi Komisiji za vrijednosne
papire Republike Hrvatske dokaze o pokretanju postupka brisanja djelatnosti iz
sudskog registra, o obavješćivanju svih svojih klijenata o prestanku važenja
dozvole i s tim u vezi omogućavanje opozivanja neizvršenih naloga, preslik knjige naloga iz kojeg će biti razvidno da su svi
nalozi uredno izvršeni ili opozvani, te izvješće o svim obvezama prema
nalogodavcima.

II. Društvu Ceufin Brokers d.o.o. iz Zagreba, Koturaška cesta 73, zabranjuje
se raspolaganje sa svim dionicama koje se vode na računu vrijednosnih papira
broj 23523-DP/0 koji se vodi kod Središnje depozitarne agencije d.d., Zagreb na
rok od 60 dana od dana konačnosti ovog rješenja.

III. Nalaže se Središnjoj depozitarnoj agenciji
d.d. iz Zagreba, Ksaver 200 da društvu Ceufin brokers d.o.o. Zagreb blokira, odnosno onemogući otuđen je
ili opterećenje svih dionica koje se vode na računu iz točke II. ovoga rješenja
na rok od 60 dana od dana konačnosti ovog rješenja.

IV. Nalaže se Središnjoj depozitarnoj agenciji
d.d. iz Zagreba, Ksaver 200 da o učinjenom iz točke III. ovog rješenja bez
odgode obavijesti Komisiju za vrijednosne papire Republike Hrvatske.

V. Ovo rješenje objavit će se u »Narodnim
novinama«.

```
Obrazloženje
```

```

```

Komisija za vrijednosne papire Republike
Hrvatske (dalje: Komisija) je 18. ožujka 2004. godine donijela rješenje (klasa:
UP/I-041-01/03-01/56, urbroj: 567-04/04-28) kojim je
društvu Ceufin brokers
d.o.o. (dalje: Društvo) oduzeta dozvola za obavljanje svih poslova s
vrijednosnim papirima s danom 1. travnja 2004. godine te ga se briše iz
Registra ovlaštenih društava koji vodi Komisija, a u koji Registar je Društvo
bilo upisano pod brojem 44 (četrdesetčetiri), na
temelju rješenja Komisije, klasa: UP/I-450-08/03-02/83 od 7. svibnja 2003.
godine.

Društvo je bilo obvezno do 1. travnja 2004.
godine na prikladan način obavijestiti sve svoje klijente o prestanku važenja
dozvole i s tim u svezi omogućiti im opozivanje neizvršenih naloga, odnosno
sredstva primljena na ime kupovine vrijednosnih papira i sredstva primljena na
ime kupovine vrijednosnih papira i sredstva primljena po osnovi prodaje
vrijednosnih papira trebalo je doznačiti u korist nalogodavaca. Također, po
isteku navedenog roka, Društvo je bilo obvezno Komisiji dostaviti dokaze o pokretanju
postupka brisanja djelatnosti iz sudskog registra, zatim o zatvaranju posebnog
»računa nalogodavca«, te preslik knjige naloga iz
koje će biti razvidno da su svi nalozi ili uredno izvršeni ili opozvani.

S obzirom da po isteku propisanog roka, a niti
do kraja 2004. godine, Društvo nije Komisiji dostavilo potrebne dokaze,
Komisija je 4. siječnja 2005. dopisom zatražila od Društva dostavu očitovanja i
dokumentacije u svezi postupanja Društva sukladno rješenju Komisije klasa:
UP/I-041-01/03-01/56, urbroj: 567-04/04-28 od 18.
ožujka 2004. godine.

Nadalje, Komisija je nakon donošenja naprijed
navedenog rješenja zaprimila u travnju 2004. godine dokumentiranu pritužbu na
rad Društva, na temelju čega je sukladno odredbama članka 12. točke 3. Zakona o
tržištu vrijednosnih papira (»Narodne novine« br.
84/04, dalje: Zakon) pokrenut postupak nadzora nad Društvom.

Na temelju činjenica koje su prikupljene u
postupku nadzora i činjenice da Društvo nije ispunilo obveze prema Komisiji iz
Rješenja klasa: UP/I-041-02/03-01/56 urbroj:
567-04/04-028 od 18. ožujka 2004. Komisija 10. veljače 2005. godine donosi
rješenje klasa: UP/I-041-02/04-01/63 urbroj:
567-04/05-31 kojim se Društvu nalaže da u roku 15 dana od dana zaprimanja tog
rješenja dostavi Komisiji dokaze o pokretanju postupka brisanja djelatnosti iz
sudskog registra, o obavješćivanju svih svojih klijenata o prestanku postupak
brisanja djelatnosti iz sudskog registra, o obavješćivanju svih svojih
klijenata o prestanku važenja dozvole i s tim u vezi omogućavanje opozivanja
neizvršenih naloga, o zatvaranju posebnog »računa nalogodavca«, te presliku
knjige naloga iz koje će biti razvidno da su svi nalozi uredno izvršeni ili
opozvani, a posljedično Rješenju Komisije klasa: UP/I-041-02/03-01/56, urbroj: 567-04/04-28 od 18. ožujka 2004.

Društvo nije u ostavljenom roku dostavilo
Komisiji dokaze o ispunjenju svih obveza posljedično predmetnom rješenju.

Dana 3. ožujka 2005. godine Društvo je putem
svojeg opunomoćenika podnijelo očitovanje na obveze koje su mu naložene
Rješenjem klasa: UP/I-041-02/04-01/63 urbroj:
567-04/05-31 od 10. veljače 2005. godine. U očitovanju Društvo nije podnijelo
nikakve dokaze da je ispunilo obveze iz Rješenja Komisije klasa:
UP/I-041-02/04-01/63 urbroj: 567-04/05-31 od 10.
veljače 2005. godine, te je Komisija 18. ožujka 2005. godine protiv Društva i
odgovorne osobe podnijela zahtjev za pokretanje prekršajnog postupka jer nisu
izvršili predmetno rješenje. Stoga je Komisija 12. travnja 2005. godine
donijela rješenje klasa: UP/I-041-02/04-01/63 urbroj:
567-04/05-60, kojim se Društvu zabranjuje raspolaganje sa svim dionicama koje
se vode na računu vrijednosnih papira broj 23523-DP/0 koji se vodi kod
Središnje depozitarne institucije d.d., Zagreb.

Društvo nije ni do današnjeg dana dostavilo
Komisiji dokaze o ispunjenju svih obveza te Komisija u cilju sprječavanja
nastajanja daljnje štete za nalogodavce i nadalje donosi rješenje o zabrani
raspolaganja svih dionicama.

S obzirom na prije sve navedeno, a sukladno
odredbama članka 15. stavka 4. točke 6. Zakona propisano je da kada Komisija
utvrdi nezakonitosti i nepravilnosti kojima se ugrožava funkcioniranje tržišta
kapitala u cjelini, položaj pojedinih sudionika na tržištu ili postoji
mogućnost nanošenja velike štete Komisija će naložiti druge mjere koje su potrebne
za uklanjanje posljedica koje su nastale izvršenjem ili propuštanjem radnji od
strane sudionika na tržištu kapitala, a mogu utjecati na tržište u cjelini.
Također, odredbama članka 147. stavka 3. točke 2. Zakona propisano je da, u
svrhu zaštite interesa ulagatelja, članova i drugih
korisnika usluga Središnje depozitarne agencije Komisija je ovlaštena donijeti
odluku kojom može naložiti Središnjoj depozitarnoj agenciji d.d. da poduzme
radnje kojima blokira, odnosno onemogući otuđenje ili opterećenje upisanim
vrijednosnim papirima, vrijednosnim papirima koji bi se u postupku prijebora i namire ili preknjižbe
trebali upisati na pojedinim računima otvorenim kod Središnje depozitarne
agencije d.d. ako je ovlaštena osoba za obavljanje poslova trgovine vrijednosnim
papirima učinila pogrešku ili drugu neprimjerenu radnju posljedično kojoj su
vrijednosni papiri upisani na računu ulagatelja.

Ocjenjujući utvrđeno činjenično stanje, Komisija
smatra da su ispunjeni uvjeti iz odredbe članka 15. stavka 2. i stavka 4. točke
6. i članka 147. stavaka 3. i 4. Zakona, te je riješeno kao u točki I., II.,
III. i IV. izreke rješenja.

Sukladno odredbama članka 8. stavka 4. Zakona
ovo rješenje će se objaviti u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku 30 dana od dana primitka ovog rješenja.

Klasa: UP/I-041-02/04-01/63

Urbroj: 567-04/05-97

Zagreb, 9. lipnja 2005.

Predsjednik Komisije

**Miljenko** **Fičor**, v. r.

Rješenje, NN 74/2005-1466